title: Emglev alaman-ha-lituaniat
text: An Emglev alaman-ha-lituaniat  a voe sinet d’an 22 a viz Meurzh 1939 e Berlin (Alamagn) etre Joachim von Ribbentrop, ministr alaman an Aferioù estren ha Juozas Urbšys, ministr lituaniat an Aferioù estren.
  
  Dre an emglev-se e asantas Lituania lezel rannvro Klaipėda da vezañ staget ouzh Alamagn. Plegañ a reas Lituania dirak Alamagn nazi a oa o c'houlenn kaout tolead Klaipėda (anvet ivez tolead Memel) hag a oa bet distaget diouzh Prusia ar Reter goude ar Brezel-bed Kentañ. E-pad meur a vloaz e oa bet bec'h etre Lituania hag Alamagn abalamour d'an douar-se. D'ar 15 a viz Meurzh 1939 e oa bet aloubet Tchekia gant arme Alamagn. Neuze e asantas Lituaniz da c'houlennoù an nazied ha lezel tolead Klaipėda da vont gant Alamagn.
  
  Mammennoù 
   "Text of the Agreement of Memel", New York Times: 4. 1939-03-23.
  
  Notennoù ha dave 
  
  Emglevioù etrebroadel ar bloavezhioù 1930
  Istor Lituania
  Istor Alamagn en XXvet kantved
  Feurioù-emglev sinet gant Alamagn